૧૯૯૭માં પેટાચૂંટણી જીતીને અમિત શાહ નવમી વિધાનસભામાં ધારાસભ્ય તરીકે પ્રવેશ્યા હતા. ૧૧મી વિધાનસભા ચૂંટણીમાં સરખેજ મતવિસ્તારમાં જંગી બહુમતીથી ચૂંટાઈને તેમણે વિક્રમ સર્જ્યો હતો. તેઅો ૧૯૯૮, ૨૦૦૨ અને ૨૦૦૭માં સરખેજ મતવિસ્તારમાંથી ધારાસભ્ય તરીકે ચૂંટાયા હતા. રાષ્ટ્રીય સ્તરે નેતૃત્વ સંભાળ્યા બાદ અમિત શાહે મહારાષ્ટ્ર, હરિયાણા, જમ્મુ-કાશ્મીર અને અાસામની વિધાનસભા ચૂંટણીમાં ભાજપને જીત અપાવી હતી. ૨૦૧૪ની લોકસભા ચૂંટણીમાં દેશના સૌથી મોટા રાજ્ય ઉત્તર પ્રદેશમાં અમિત શાહની વ્યૂહરચનાથી ભાજપ ૮૦માંથી ૭૩ બેઠક જીતવામાં સફળ રહ્યો હતો. જુલાઈ-૨૦૧૪માં અમિત શાહની ભાજપના રાષ્ટ્રીય અધ્યક્ષ તરીકે નિમણૂક થઈ હતી.